وارنادا کئچیریلن ییغینجاقدا آوروپا بیرلیگی‌نین تورکیه‌یه قارشی یاناشماسی‌نین عدالت‌لی زمینه یئرلشجگینه دایر بیر ایشاره گؤرمدیک.
بونو باش ناظیر بینالی ییلدیریم عدالت و اینکیشاف پارتیسی‌نین تورکیه بؤیوک میللت مجلیسی‌نین قروپ ییغینجاغیندا ائتدیگی چیخیشدا دئییب.
وارنادا کئچیریلن توپلانتییا توخونان باش ناظیر بیلدیریب کی، تورکیه ایله بیرلیگ آراسینداکی پروبلئم‌لر آوروپا بیرلیگی منبع‌لی سیاسی مانعه‌لردیر.
ییلدیریم آوروپادن منبع‌لنن پروبلئم‌لر سببین‌دن آرا‌داکی اعتیمادین آزالدیغینی قئید ائدیب.
تورکیه‌نین سوریه و عراق-داکی ایچ موناقیشه‌لره گؤره باش وئرن کوچ آخینی باره‌ده 18 مارس 2016-جی ایلده آوروپا  بیرلیگی ایله سازیش ایمضالاندیغینا توخونان باش ناظیر تورکیه‌نین اوزرینه دوشنی یئرینه یئتیردیگینی، آوروپانین ایسه هئچ بیر موضوع دا اوزرینه دوشنی یئرینه یئتیرمه دیگینی سؤیله‌ییب.
ییلدیریم 15 ژوئیه 2016-جی ایلده فتح الله چی ترور تشکیلاتی فتو-نون خاین چئوریلیش جهدی و سونراکی پروسئسده ده آوروپانین تورکیه‌یه کافی درجه‌ده دستک وئرمه دیگینی،عکسینه تورکیه‌نین گؤردوگو تدبیرلری بیرلیگه اوزولوک موضوع سوندا بهانه کیمی ایره‌لی سوردوگونو دیله گتیریب.
"وضعیت بو مینوالدا ایکن وارنادا ییغینجاق کئچیریلدی. بیز هر کسه اولدوغو کیمی آوروپا بیرلیگینه قارشی دا همیشه آچیق و دوروست رفتار ائتدیک. وارنادا دا عینی‌سی ائتدیک. بوتون حقیقت‌لری جمهور باشقانیمیز اردوغان طرف-موقابیلیمیزین اوزونه بیر داها سؤیله‌دی. سندلری، معلومات‌لاری اونلارا تقدیم ائتدی. بون‌لارا باخمایا‌راق وارنادا کئچیریلن ییغینجاقدا آوروپا بیرلیگی‌نین اؤلکه‌میزه قارشی یاناشماسی‌نین عدالت‌لی بیر زمینده اولاجاغینا دایر ایشاره گؤرمدیک"-دئیه باش ناظیر ییلدیریم وورغولاییب.
